එලෙස මුහුදට වැටුණු රසායන ද්‍රව්‍ය සහ අනෙකුත් භාණ්ඩ රැගෙන ගිය පිරිස් සම්බන්ධයෙන් විශේෂ විමර්ශනයක් ඊයේ පොලීසිය ආරම්භ කරනු ලැබුවා.සමුද්‍රීය පරිසර ආරක්ෂණ අධිකාරියේ සභාපතිනි නීතිඥ දර්ශනී ලහඳපුර පැවසුවේ මෙම තත්ත්වයත් සමඟ ඇතැම් ප්‍රදේශවලට අම්ල වැසි ඇති වීමේ අවදානමක් පවතින බවයි.කෙසේ වෙතත්, මෙම නෞකාව මගින් සාගරයට ඉන්ධන කාන්දු වී තිබීම මෙන්ම, සාගර පරිසරයට සිදුවන හානියත් සමඟ මත්ස්‍යයින් ආහාරයට ගැනීම සම්බන්ධයෙන් හිරු ප්‍රවෘත්ති අංශය නාරා ආයතනයෙන් විමසීමක් කරනු ලැබුවා.